কলকাতা: সিএবি চ্যালেঞ্জার ট্রফিতে বড় ব্যবধানে জয় পেল মুম্বই৷ সোমবার সল্টলেকের যাদবপুর বিশ্ববিদ্যালয়ের ক্যাম্পাসে বাংলাদেশ ক্রিকেট বোর্ডকে (বিসিবি) আট উইকেটে হারান অভিষেক নায়াররা৷ ১৩৮ রান তাড়া করে মাত্র দু’ উইকেটেই ম্যাচ জিতে নয়ে মুম্বই৷আদিত্য তারের অপরাজিত হাফ সেঞ্চুরি ও নায়ারের অপরাজিত ২৪ সহজ জয় এনে দেয় মুম্বইকে৷ প্রথম ব্যাট করে ৪১ ওভারে ১৩৮-এ থেমে যায় বিসিবি-র ইনিংস৷ রবিবার প্রথম ম্যাচে রঞ্জি চ্যাম্পিয়ন কর্ণাটককে হারিয়ে চ্যালেঞ্জারের অভিযান শুরু করে বাংলা৷